ཤད་མ་ཐག་པ་དེས་བསྡུས་
པར་ཡང་མི་བཞེད་དེ། དེ་ནི་དོན་དམ་འབའ་ཞིག་པར་ངོས་བཟུང་ནས། འདི་ནི་ཡུལ་རྫུན་སྣང་
དང་ཡུལ་ཅན་འཁྲུལ་པར་བཞེད་པས་སོ། །གསུམ་པ་ནི། སྔ་མ་ཇི་ལྟ་མཁྱེན་ཉིད་ནི། །འཁྲུལ་
མེད་མཉམ་གཞག་བློ་འཇུག་མེད། །ཕྱི་མ་ཇི་སྲིད་མཁྱེན་པ་ནི། །འཁྲུལ་སྣང་རྗེས་ཐོབ་བློ་འཇུག་
ཅན། །ཞེས་པ་མཉམ་གཞག་མ་འཁྲུལ་ཀྱང་ཤེས་པར་ནི་མི་བཞེད་དེ། དེའི་ཚེ་ཤེས་བྱ་རབ་ཏུ་ཞི་
བའི་ཕྱིར། གལ་ཏེ་ཆུ་ལ་ཆུ་ཡོད་པས་དཔེ་དོན་མི་མཚུངས་སོ་ཞེ་ན། ཤེས་བྱ་དང་ཤེས་བྱེད་
གཉིས་ཀ་རང་སྟོང་དུ་འཆད་དགོས་པ་དེའི་ཚེ་གཉིས་ཀ་སྟོང་ཉིད་དུ་རོ་གཅིག་པའི་དཔེ་དོན་འགྲིག་
པའོ། །སངས་རྒྱས་ལ་འཁྲུལ་པ་མངའ་འམ་ཞེ་ན་བོད་སྔ་མ་དག་ནི་དེ་མངའ་ཡང་སྒྱུ་མ་མཁན་
བཞིན་དུ་འཁྲུལ་པ་ལ་འཁྲུལ་པར་མཁྱེན་པས་སྐྱོན་མེད་ཅེས་གསུང་མོད། གཉིས་སྣང་གི་བག་
ཆགས་སྤངས་པས་ན་གཞན་ངོར་བསྟན་པ་ཙམ་ཡིན་ཞེས་བཤད་ན་ལེགས་སོ། །གཉིས་པ་ཆོས་
246

སྤྲིང་ཡིག་བདུད་རྩིའི་ཐིགས་པའི་རྣམ་བཤད་དཔག་བསམ་ཡོངས་འདུའི་ལྗོན་ཕྲེང༌།
སྐུའི་བདག་རྐྱེན་པས་ལོངས་སྐུ་དེའི་ཕྲིན་ལས་འཇུག་པའི་ཚུལ་ནི། ཇིསྐད་དུ། དག་ལ་ཉེ་དང་
རིང་རྣམས་ལ། །ཆུ་དང་ནམ་མཁར་ཟླ་གཟུགས་བཞིན། །ཞེས་པ་ལྟར། སངས་རྒྱས་སྤྲུལ་པའི་
སྐུ་ཚོགས་ནི། །གཞན་གྱི་རྣམ་རིག་སྣང་བ་སྟེ། །བརྒྱ་བྱིན་གཟུགས་བརྙན་ལ་སོགས་དཔེས། །
མདོ་ལས་ཇི་སྐད་གསུང་དེ་བཞིན། །ཞེས་པ་གཞན་གྱི་རྣམ་རིག་ལ་སྣང་བ་ནི་ལོངས་སྐུ་ལ་ཡང་
ཡིན་མོད། དེ་ལས་ལོགས་སུ་བཀར་བ་ནི། ཇི་སྐད་དུ། ཇི་ལྟར་བཻཌཱུར་ས་གཞི་གཙང་མ་ལ། །
ཞེས་སོགས་ལྟར་སྐུ་གཉིས་པོ་འདི་ལ་སངས་རྒྱས་ཀྱི་ཡོན་ཏན་དངོས་བཏགས་ཀྱི་ཁྱད་པར་ཕྱེ་བའོ། །
རྒྱུད་བླར་ནི། འདི་ནི་རང་སེམས་སྣང་བ་ཞེས། །སོ་སོ་སྐྱོ་བོས་མི་ཤེས་མོད། །ཅེས་སོ་སྐྱེས་དེ་
དེར་མི་ཤེས་པ་དང་། འཕགས་པས་དེ་ལྟར་ཤེས་དགོས་པ་ཉིད་དུ་བཤད་ཀྱང་། སྤྱོད་འཇུག་གི་
སྐབས་སུ་ནི་དེ་མི་བཞེད་དེ། སངས་རྒྱས་ཀྱི་ལོངས་སྐུ་སེམས་ཅན་གྱིས་བསྡུས་པ་དང་། རིགས་
པས་དཔྱད་པའི་ཚེ་རང་རིག་ཁས་ལེན་པར་ཐལ་བས་སོ། །གཉིས་པ་མཐའ་དཔྱད་པ་ལ་གཉིས་
ཏེ། བདག་ཉིད་ཆེན་པོའི་བཞེད་པར་རང་གི་འདོད་པས་བསྒྲུབ་པ་དང་། གཞན་གྱིས་བརྟགས་
པའི་མཐའ་འདོར་དགོས་པར་བསྟན་པའོ། །དང་པོ་ནི་འདི་སྙམ་དུ་སངས་རྒྱས་ཀྱི་མཉམ་གཞག་
ཏུ་ཤེས་བྱ་དང་ཤེས་པ་ཅི་ཡང་མ་སྣང་ན་བྱང་ཆུབ་ཕྱོགས་མཐུན་ལ་སོགས་པའི་ཡོན་ཏན་ཐམས་
ཅད་ཟད་པ་དང་། ཡེ་ཤེས་ཐམས་ཅད་རྒྱུན་ཆད་པས་དམན་པའི་ལྷག་མེད་མྱང་འདས་དང་ཁྱད་
པར་མེད་པ་ཉིད་དུ་ཐལ་བ་མིན་ནམ་ཞེ་ན། མ་ཡིན་ཏེ། སྒྲིབ་གཉིས་བག་ཆགས་དང་བཅས་པ་
སྤངས་པའི་ཁྱད་པར་ལས་དང་། ཚོགས་གཉིས་ཡོངས་སུ་རྫོགས་པའི་ཁྱད་པར་གྱིས་ཕྱེའོ། །འོ་
ན་སངས་རྒྱས་ལ་ཡེ་ཤེས་མི་མངའ་བ་དང་། ཤེས་བྱ་མི་མཁྱེན་པར་འགལ་ལོ་ཞེ་ན། དེ་ལྟར་
གསུངས་པ་མེད་དོ། །གསུངས་ཏེ། མཉམ་གཞག་ཆོས་ཀྱི་སྐུས་ནི་ཅི་ཡང་མི་མཁྱེན་ལ། སངས་
རྒྱས་ལ་མཉམ་རྗེས་སོ་སོར་མི་མངའ་བས་ན་ཆོས་ཀྱི་སྐུས་མ་བསྡུས་པའི། ཡེ་ཤེས་ནི་དེ་ལ་མེད་
པའི་ཕྱིར་རོ་ཞེ་ན། མ་ཡིན་ཏེ། མཉམ་རྗེས་དེ་ལྟར་མངའ་བ་དང་། མེ་ལོང་ལྟ་བུའི་ཡེ་ཤེས་
མངའ་བ་དང་། དེས་ཡུལ་མཐའ་དག་མཁྱེན་པར་བཤད་ཟིན་པ་དེ་མ་ཡིན་ནམ་མཉམ་གཞག་ན་
མེ་ལོང་ཡེ་ཤེས་མེད་ན་ནི་ཡེ་ཤེས་དེ་ཆོས་ཀྱི་སྐུར་འགལ་ལ། ཡོད་ན་ཆོས་ཀྱི་སྐུས་ཤེས་བྱ་མ་
ལུས་པ་མཁྱེན་པར་ཐལ་ལོ་ཞེ་ན། མ་ཡིན་ཏེ། དེ་ལོངས་སྤྱོད་རྫོགས་པའི་སྐུ་ཉིད་དུ་བཤད་པ་
247

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼ཡ༽
དང་། །དེ་ཆོས་ཉིད་ལ་དངོས་སུ་མི་འཇུག་པ་དང༌།འཁྲུལ་སྣང་ཅན་དངོས་སུ་བཤད་ཟིན་པ་མ་
ཡིན་ནམ། ཆོས་ཀྱི་སྐུ་མ་ཡིན་ན་སངས་རྒྱས་ཀྱི་ཡེ་ཤེས་སུ་འགལ་ལོ་ཞེ་ན། མ་ཡིན་ཏེ། དེ་
སྐབས་ཀྱི་མཉམ་རྗེས་གཉིས་པོ་ཚོགས་ཡོངས་རྫོགས་དང་། སྤངས་པ་ཡོངས་རྫོགས་སུ་བྱེད་པའི་
རྒྱུ་ཚོགས་གཅིག་གིས་གྲུབ་པའི་ཕྱིར་། འོ་ན་ཕན་ཚུན་མི་འགལ་བར་ཐལ་ལོ་ཞེ་ན། མ་ཡིན་ཏེ།
ཇི་སྐད་དུ། ཚོགས་པ་གཅིག་ལ་རག་ལས་པའི། །གཟུགས་ལ་སོགས་པ་རོས་རྟོགས་པ། །
ཞེས་བཤད་པ་ལྟ་བུ་དེ་འདྲ་འཁོར་འདས་ཀྱི་གནས་སྐབས་ཀུན་ན་མང་བའི་ཕྱིར། ཡེ་ཤེས་དེ་ཆོས་
ཀྱི་སྐུ་མ་ཡིན་ན། ལོངས་སྐུ་ལ་མངའ་བར་གང་གིས་གྲུབ་ཅེ་ན། ཇི་སྐད་དུ། ཡང་ན་སྐྱོབ། །
བདེན་པ་བཞི་ནི་སྟོན་མཛད་པའོ། །ཞེས་དང་། སྐྱོབ་ལས་དེ་ཉིད་དང་བརྟན་དང༌། །ཞེས་
སོགས་ལྟར། བྱང་སེམས་ས་བཅུ་པ་བས་དེ་ལྟར་རྗེས་སུ་དཔོག་ནུས་པའོ། །དེ་གདུལ་བྱ་གཞན་
སྣང་དུ་སོང་བས་སངས་རྒྱས་ལ་ཡོད་པར་མི་འགྲུབ་བོ། །ཞེ་ན། ཚོགས་གཉིས་ཡོངས་རྫོགས་ཀྱི་
རྒྱུ་མཐུན་ལོངས་སྤྱོད་རྫོགས་པའི་སྐུ་ལ་ཡེ་ཤེས་དེ་མངའ་བར་ས་བཅུ་པ་བས་གྲུབ་པ་ན་དེ་ལས་དེ་
ཡོད་པར་གྲུབ་བོ། །དེ་ཀུན་རྫོབ་ཏུ་ཡོད་པ་ཡིན་པས་དེའི་གོ་མི་ཆོད་དོ་ཞེ་ན། ཁྱེད་ཀྱི་ཕྱོགས་
ལའང་དོན་དམ་དུ་མེད་ལ་བྱིས་པ་མགུ་བྱེད་ཀྱི་ཐལ་བ་འཕེན་པ་ལ་ནི་བདེན་གཉིས་སོ་སོར་ཕྱེ་
ནས་ལན་འདེབས་སོ། །གཉིས་པ་ནི། བོད་ཕྱི་མ་དག་ན་རེ། སྔོན་གྱི་དུས་སུ་རྔོག་ལོ་ལྟ་བུ་
ལའང་སངས་རྒྱས་ལ་ཡེ་ཤེས་མེད་པར་འདོད་པ་དང་། དོན་དམ་བདེན་པ་ཤེས་བྱ་མ་ཡིན་པར་
འདོད་པའི་ལོག་རྟོག་ཁམ་པོ་ཆེ་བྱུང་ཞེས་ཟེར་རོ། །འདི་བརྟག་པར་བྱ་བ་ལ་གཉིས་ལས། དང་
པོ་ཡེ་ཤེས་ཡོད་མེད་ཀྱི་རྩོད་ལན་ལ། རང་གི་འདོད་པ་ནི་བཏབ་ཟིན་ལ། སྤྱིར་ནི་བདག་ཉིད་
ཆེན་པོ་དེ་ཁོ་ནས་མི་འཚམ་པར་མཛད་པ་མ་ཡིན་ཏེ། བོད་ཡུལ་དུའང་བྱང་ཆུབ་ལམ་གྱི་སྒྲོན་མར།
ཤེས་རབ་ཀྱིས་ནི་ཆོས་རྣམས་ཀུན། །གང་གི་རང་བཞིན་མ་མཐོང་བཞིན། །ཤེས་རབ་དེ་ཉིད་
རིགས་བཤད་པ། །རྣམ་རྟོག་མེད་པར་དེ་བསྒོམ་བྱ། །ཞེས་སངས་རྒྱས་ཀྱི་ས་ལྟ་ཅི་སྨོས། ཤེས་
བྱ་ཐམས་ཅད་རང་སྟོང་འབའ་ཞིག་པར་གཏན་ལ་འབེབས་པའི་ཚེ་ལྷག་མར་ལུས་པ་འགའ་ཡང་
མེད་པ་ཉིད་དུ་བཤད་ནས། བསྟན་རིམ་བྱེད་པ་ཀུན་གྱིས་དེ་ལྟར་བཤད་པ་དང་། པ་ཚབ་ལོ་ཙྪ་
བ་སློབ་མར་བཅས་པ་ནས་བཟུང་སྟེ། བླ་མ་རེད་འདའ་བའི་བར་ཐལ་འགྱུར་བར་ཁས་ལེན་པ་
248

སྤྲིང་ཡིག་བདུད་རྩིའི་ཐིགས་པའི་རྣམ་བཤད་དཔག་བསམ་ཡོངས་འདུའི་ལྗོན་ཕྲེང་།
ཀུན་གྱིས་དེ་ལྟར་བཤད་པ་དང་། ལོ་ཆེན་གྱི་རྗེས་འཇུག་གྲོ་ལུང་པ། ཞང་ཚེ། ཆོས་ཡེ་ཤེས་
རྣམས་ཀྱིས་འདི་ཉིད་འཐད་པར་བཤད་པ་དང་། ས་སྐྱ་པཎྜི་ཏས་སངས་རྒྱས་ཀྱི་སར་ཡེ་ཤེས་ཡོད་
མེད་ལས་འདས་པར་གསུངས་པས་ཀྱང་དོན་འདི་ཉིད་བཤད་པ་ཡིན་ཏེ། སངས་རྒྱས་ཀྱི་སར་ནི་
ཀུན་རྫོབ་ཁས་མི་ལེན་པས། དོན་དམ་པ་ནི་ཡོད་མེད་སོགས་ཀྱི་སྤྲོས་པ་མཐའ་དག་དང་བྲལ་
བའི་ཕྱིར། རྗེ་བཙུན་གྲགས་པའི་གསུང་གིས། ཁ་ཅིག་སློབ་དཔོན་ཟླ་གྲགས་སངས་རྒྱས་ལ་ཡེ་
ཤེས་མེད་པར་འདོད་དོ་ཞེས་ཟེར་བ་ནི། སངས་རྒྱས་དང་སློབ་དཔོན་གཉིས་ཀ་ལ་སྐུར་འདེབས་
སོ། །ཞེས་གསུངས་ཏེ། སྔགས་ཀྱི་ལུགས་ལ་དེ་ཁོ་ནའོ། །བོད་ཕྱི་མ་ཕལ་ཆེར་དབུ་མའི་ལུགས་
ལ། སངས་རྒྱས་ཀྱི་ངོ་བོ་ཉིད་སྐུ་ཆོས་ཉིད་མེད་དགག་ཏུ་ཁས་བླངས་ནས། ཆོས་སྐུ་བློ་མེད་ལ་
དགག་པ་མང་དུ་བྱེད་པ་ནི་རང་ཚིག་འགལ་བ་སྟེ། ངོ་བོ་ཉིད་སྐུ་ཡེ་ཤེས་མ་ཡིན་ཀྱང་ས་དེར་ཡེ་
ཤེས་ཡོད་པ་མི་འགལ་ན། ཆོས་ཉིད་ལ་མཉམ་གཞག་བློ་མ་ཡིན་ཀྱང་། ས་དེ་ན་མེ་ལོང་ལྟ་བུའི་
ཡེ་ཤེས་འཇོག་པ་མི་འགལ་བས་སོ། །དེ་ལྟར་བཤད་པ་ན་སངས་རྒྱས་ཀྱི་སའི་མཉམ་གཞག་ན་བློ་
མེད་པ་དང༌།སངས་རྒྱས་ལ་སྤྱི་ཙམ་ནས་ཡེ་ཤེས་ཡོད་པའི་ཤན་ཕྱེད་པར་བྱས་ནས། དོན་དེ་ཉིད་
རྒྱལ་སྲས་ཞི་བ་ལྷའི་དགོངས་པ་སྟེ། དམིགས་པ་མེད་པར་རབ་ཏུ་ཞི། །ཞེས་དམིགས་བྱའི་ཡུལ་
ཅི་ཡང་མེད་པ་ལ། དམིགས་བྱེད་ཀྱི་བློ་མི་འཇུག་པར་བཤད་པའི་དེ་མ་ཐག་ཏུ། ཡིད་བཞིན་ནོར་བུ་
ཞེས་པ་ནས། རྒྱལ་བའི་སྐུར་སྣང་ངོ༌། །ཞེས་གསུངས་ཏེ། ལུགས་འདིར་སྣང་ཙམ་དེ་སྣང་
མཁན་རང་གི་སེམས་ཡིན་པ་ནི་གོང་དུ་སེམས་ཙམ་པ་འགོག་པའི་སྐབས་དེར་བཀག་ཟིན་པས་
སངས་རྒྱས་ཀྱི་སས་བསྡུས་པར་བཞེད་དགོས་པའི་ཕྱིར་རོ། །ཟླ་བའི་ཞབས་ཀྱི་བཞེད་པ་ཡང་
འདི་ཁོ་ན་སྟེ། ཇི་སྐད་དུ། ཤེས་བྱའི་བུད་ཤིང་སྐམ་པོ་སོགས་ནས། སྤྲོས་དང་བྲལ་ལ་སྣང་བར་
འགྱུར་གྱི་བར་གསུངས་ནས། ཆོས་ཉིད་ཤེས་བྱ་མ་ཡིན་ཏེ། །དེ་ནི་ཤེས་པར་ཡོང་མི་ནུས།ཞེས་
པའི་ལུང་འདྲེན་མཛད་པ་དང་། དངོས་སུ་ན་འགའ་ཞིག་གིས་འགའ་ཞིག་རིགས་པ་མ་ཡིན་ཞེས་
དང་། འོག་མིན་དུ་བླ་ན་མེད་པའི་ཡེ་ཤེས་བརྙེས་ཞེས་ཀྱང་གསུངས་པའི་ཕྱིར་རོ། །བདེན་
གཉིས་ལས་ཀྱང་དོན་འདི་ཉིད་བཤད་དེ། ཇི་སྐད་དུ། དེ་ཚེ་མཚན་མ་མི་འབྱུང་ཕྱིར། །གནས་
པ་བརྟན་ཕྱིར་མི་བཞེངས་སོ། །ཞེས་དང་། བརྟེན་ནས་སྐྱེས་པ་ཐམས་ཅད་ནི། །ཐམས་ཅད་
249

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
མཁྱེན་པས་མངོན་སུམ་གཟིགས། །ཞེས་ཀྱང་བཤད་པའི་ཕྱིར་དང་། རྟོག་གེ་འབར་བར།
ཐོགས་མེད་སྐུ་མཆེད་ཀྱིས། སངས་རྒྱས་ཀྱི་སར་རང་རིག་ཁས་བླངས་པ་འགོག་པའི་སྐབས་དེར།
དེ་དག་གིས་ནི་
བྱང་ཆུབ་དམིགས་པ་ཅན་དུ་ཐལ་བ་ལ་སོགས་པའི་སྐྱོན་བརྗོད་པར་མཛད་དེ། ཆོས་ཉིད་མེད་
དགག་དངོས་ཡུལ་དུ་བྱེད་པའི་མངོན་སུམ་མི་སྲིད་པར་ནི་ངོ་བོ་ཉིད་མེད་པ་པ་མཐའ་དག་མཐུན་
ནོ། །གཉིས་པ་ནི། དོན་དམ་བློ་ཡི་སྤྱོད་ཡུལ་མིན། །ཞེས་པ་སྒྲ་ཇི་བཞིན་པ་ཉིད་དུ་ཞལ་གྱིས་
བཞེས་ཏེ། བློའི་ཡུལ་དུ་བྱ་རུང་བ་ལ་ཀུན་རྫོབ་བདེན་པས་ཁྱབ་པའི་ཕྱིར། དེའི་ཚེ་བློ་ཀུན་
འཁྲུལ་པ་དང་། ཡུལ་ཐམས་ཅད་རྫུན་པར་ཁས་བླངས་པས་འཕགས་པའི་མཉམ་གཞག་ཡེ་ཤེས་
ཀུན་འཁྲུལ་ལམ་ཞེ་ན། མ་ཡིན་ཏེ། འཁྲུལ་པ་ནི་ཡུལ་ལ་ལྟོས་ནས་ཡིན་ལ།
ཡུལ་ཅི་ཡང་མ་ག ཟིགས་པའི་ཕྱིར་རོ། །འོ་ན་དོན་དམ་པའི་བདེན་པ་ཡང་རྫུན་ནམ་ཞེ་ན།
རྣམ་གྲངས་པ་མ་ཡིན་པའི་དོན་དམ་ནི། བརྗོད་པར་བྱ་བ་བཟློག་པ་སྟེ།སེམས་ཀྱི་སྤྱོད་ཡུལ་
བཟློག་པས་སོ། །ཞེས་བཤད་པས་མཚན་གཞི་ཇི་ལྟ་བུ་ཞིག་བཟུང་བྱུང་ཡང་དོན་དམ་པའི་བདེན་
པར་མི་འགྲུབ་པས། དེ་ཡིན་ན་བློའི་ཡུལ་དང་། དེས་རིག་བྱ་དང་ཤེས་བྱ་གཞལ་བྱ་སོགས་གང་
དུ་ཡང་མི་རུང་སྟེ། དེ་ཡིན་ན་སྤྲོས་པ་མཐའ་དག་དང་བྲལ་དགོས་པས་སོ། །ཀུན་རྫོབ་མཐའ་
དག་ནི་བློའི་ཡུལ་ལས་མ་འདས་པས་སྤྲོས་བཅས་སུ་ཁས་ལེན། ཡོད་པའི་གོ་དོན་ཚད་མས་
དམིགས་པ་ལ་བྱས་ན་ཀུན་རྫོབ་ཀྱིས་ཁྱབ་ཅིང་། བདེན་པ་ལ་བཤད་པ་དོན་དམ་དང་སྤྲོས་བྲལ་
དུ་འཇོག་ཀྱང་། དེ་དག་གི་མཚན་གཞི་འཛིན་པར་མ་ནུས་སོ། །འོ་ན་དོན་དམ་པའི་བདེན་པ་
ཚད་མས་མ་དམིགས་པ་དེའི་ཚེ། དེ་ལ་ཚད་མར་སོང་བའི་བློ་མི་སྲིད་པ་དང་། དོན་དམ་པ་
འབའ་ཞིག་ཐུགས་སུ་ཆུད་པས་སངས་རྒྱས་སུ་འཇོག་པར་མ་ཡིན་པར་ཡང་འགྱུར་རོ། །ཞེ་ན།
ཉེས་པ་མེད་དེ། རིགས་ཤེས་རྗེས་དཔག་དང་། དེས་དྲངས་པའི་ཡེ་ཤེས་རྣམས་ནི་རང་འདྲེན་
བྱེད་ཀྱི་བློ་སྔ་མས་སྤྲོས་པ་བཅད་ཟིན་པ་དང་། མཐུན་པའི་ཟབ་མོ་སྤྲོས་བྲལ་ལ་མི་བསླུ་བ་དག་
ཡོད་པས་སོ། །དོན་དམ་པ་ཞིག་ཡོད་པར་བྱས་ནས་གང་ཡོད་པ་དེ་སངས་རྒྱས་ཀྱི་ཐུགས་སུ་ཆུད་
པ་ནི་མ་ཡིན་ཏེ། སྤྲོས་པའི་མཐའ་གང་དུ་ཡང་མ་གཟིགས་པ་ལ་དུས་རྟག་ཏུ་མཉམ་པར་འཇོག་
ནུས་པ་ལ་ནི། དེ་བཞིན་ཉིད་འབའ་ཞིག་ཐུགས་སུ་ཆུད་པ་ཞེས་པའི་མིང་གིས་འདོགས་པ་དང༌།
250

སྤྲིང་ཡིག་བདུད་རྩིའི་ཐིགས་པའི་རྣམ་བཤད་དཔག་བསམ་ཡོངས་འདུའི་ལྗོན་ཕྲེང་།
་ལས་མ་གཡོས་བཞིན་དུ་མཁྱེན་པའི་སྐད་ཅིག་གིས་ཤེས་བྱའི་དཀྱིལ་འཁོར་ཀུན་ལ་ཁྱབ་པར་
མཛད་ནས་འཁོར་བ་ཇི་སྲིད་པར་ཕྲིན་ལས་ཕུན་སུམ་ཚོགས་པར་ལྷུན་གྱིས་གྲུབ་པ་ནི་སྒྲིབ་པ་མ་
ལུས་པར་སྤངས་པའི་བྲལ་བའི་འབྲས་བུ་དང་། བསོད་ནམས་དང་ཡེ་ཤེས་ཀྱི་ཚོགས་མ་ལུས་པ་
ཡོངས་སུ་རྫོགས་པའི་རྒྱུ་མཐུན་གྱི་འབྲས་བུར་གྲུབ་པ་ཡིན་ནོ།
གསུམ་པ་མཐར་ཕྱིན་པའི་བྱ་བ་ནི། དེ་ལྟར་སོགས་གཞུང་ཇི་ལྟ་བ་བཞིན་ཏེ། འདིར་
སེམས་བསྐྱེད་ཀྱི་ཆོ་ག་གསར་དུ་བསྒྱུར་ནས་སྤྲིངས་པ་དེ་ནི་སྤྱོད་འཇུག་གི་ལུགས་ཇི་ལྟ་བ་བཞིན་
མཛད་པ། སློབ་དཔོན་དགྲ་ལས་རྣམ་པར་རྒྱལ་བས་སྨོན་འཇུག་སྟབས་གཅིག་ཏུ་ལེན་པའི་ཚུལ་
ཡི་དམ་བླང་ཆོག་ཏུ་གྲགས་པ་ཡིན་ལ།
དེ་ལ་ས་སྐྱ་པཎྜི་ཏའི་ལུགས་ཀྱིས་དབུ་མ་ལུགས་ཀྱི་
སེམས་བསྐྱེད་ཅེས་གསུང་ངོ་། །སྨྲས་པ། བྱེད་པོས་མཁའ་ལྡིང་གཟུགས་སྤྲུལ་ནས། །བདུད་
རྩིའི་ཆུ་གཏེར་ནས་ཕྱུང་བ། །སུམ་རྩེན་སྐྱེད་ཚལ་ར་བར་ལྷུང་། །འཆི་མེད་ཟས་ལ་ཅི་ཡང་སྤྱོད། །
བདུད་རྩིའི་ཐིགས་པ་གྱེན་འདྲེན་པའི། །རྐང་འཐུང་དཔག་བསམ་ཡོངས་འདུའི་དཔལ། །སླར་
ཡང་བྱེད་པོ་ཉིད་ལ་དབུལ། །དགོངས་ཟབ་ཆུ་གཏེར་གང་བར་ཤོག །ངོ་བོ་ཉིད་མེད་སྨྲ་གཞུང་
དང༌། །སྔགས་དང་རྣལ་འབྱོར་སྤྱོད་གཞུང་གི། དབུ་མ་རྣམ་གསུམ་ཤན་ཕྱེད་ནས། །སྦྱར་
འདིས་ཐུབ་བསྟན་རྒྱས་པར་ཤོག །ཅེས་བདག་ཉིད་ཆེན་པོ་ལོཙྪ་བས་མཛད་པའི་སྤྲིང་ཡིག་བདུད་
རྩིའི་ ཐིགས་ པའི་ རྒྱ་ ཆེར་ བཤད་ པ་ ད པག་ བསམ་ ཡོངས་ འདུའི་ ལྗོན་ ཕྲེང་ ཞེས་ བྱ་ བ་ འདི་ ནི།
དཔལ་གསང་ཕུ་ནེའུ་ཐོག་གི་སྡེ་སྣོད་འཛིན་པ་ཆེན་པོ་ཆོས་ཀྱི་རྒྱལ་མཚན་དཔལ་བཟང་པོས་
གསོལ་བ་བཏབ་པའི་ངོར་བགྱིས་ནས། དཔལ་ཤཱཀྱ་མཆོག་ལྡན་དྲི་མེད་ལེགས་པའི་བློས། དྲག་
པོའི་ལོ་ས་གས་ཉ་བའི་སྔ་དྲོའི་ཆ་ལ་གྲུབ་པར་སྦྱར་བའི་ཡི་གེ་པ་ནི་བློ་བཟང་ཆོས་ཀྱི་རྒྱལ་མཚན་
ནོ།། །།མངྒ་ལཾ། །།
251